**Αγροτουρισμός – Εαρινό Εξάμηνο 2023**

**Οδηγίες για την Εργασία**

**Θέμα**

*«Αναλύστε την τουριστική αγορά ενός Νομού της Ελλάδος, αποτυπώνοντας λεπτομερώς την παρούσα κατάσταση, και αναπτύξτε μια επιχειρηματική πρόταση αγροτουρισμού για τον συγκεκριμένο Νομό.»*

Εκτιμώμενη έκταση: 4.000-5.000 λέξεις

Η εργασία αποτελείται από 3 μέρη, τα οποία θα πρέπει να απαντούν στις παρακάτω ερωτήσεις.

*Μέρος 1ο : Ανάλυση Παρούσας Κατάστασης*

1. Επιλέξτε έναν Νομό της Ελλάδος και περιγράψτε την συνολική τουριστική και αγροτουριστική ανάπτυξη της περιοχής (ιστορικά και αποτύπωση παρούσας κατάστασης).
2. Πώς γίνεται η διαχείριση του τουριστικού προορισμού στον συγκεκριμένο Νομό; Ποιοι φορείς εμπλέκονται; Τί προβάλλεται; Υπάρχει οργανωμένη προσέγγιση;
3. Ποια στοιχεία τοπικής πολιτιστικής κληρονομιάς περιλαμβάνονται στην αγροτουριστική προσφορά του συγκεκριμένου Νομού; Ποιος είναι ο ρόλος τους;
4. Υπάρχουν ΠΟΠ προϊόντα στον συγκεκριμένο Νομό; Πώς περιλαμβάνονται στην αγροτουριστική προσφορά του συγκεκριμένου Νομού; Ποιος είναι ο ρόλος τους;
5. Εντοπίζετε στοιχεία ανταπόκρισης σε νέες τάσεις στον συγκεκριμένο Νομό; Πώς περιλαμβάνονται στην αγροτουριστική προσφορά του συγκεκριμένου Νομού;
6. Συζητήστε θέματα αειφορίας που προκύπτουν σε σχέση με τον τουρισμό και τον αγροτουρισμό (σύνδεση με φέρουσα ικανότητα)
7. Υπάρχουν οινοποιεία στον συγκεκριμένο Νομό; Πώς περιλαμβάνονται στην αγροτουριστική προσφορά του συγκεκριμένου Νομού; Ποιος είναι ο ρόλος τους; Υπάρχουν τοπικές ποικιλίες κρασιού/τρόποι παραγωγής;

*Μέρος 2ο : Πρόταση Επιχειρηματικής Ιδέας*

Προτείνετε μια επιχειρηματική ιδέα στο χώρο του αγροτουρισμού στον συγκεκριμένο Νομό με βάση τις ευκαιρίες και τις προκλήσεις που έχετε εντοπίσει ως τώρα.

*Μέρος 3ο : Ανάπτυξη Επιχειρηματικής Πρότασης*

1. Ποιο είναι το ανταγωνιστικό πλεονέκτημα της ιδέας σας; Ποιο είναι το κοινό-στόχος; Πώς εντάσσεται στο ευρύτερο (αγρο)τουριστικό προφίλ του Νομού; Ποια στρατηγική θα ακολουθήσετε;
2. Ετοιμάστε ένα σχέδιο μάρκετινγκ για την ιδέα σας
3. Ετοιμάστε μια επιχειρηματική πρόταση για την ιδέα σας και παρουσιάστε την στην τάξη